2015. március 6-án hivatalosan bejelentették, hogy a Scuderia Toro Rosso egykori amerikai pilótája, Scott Speed lesz a Andretti Autosport csapat pilótája Marco Andretti helyett. Speed a tavalyi tesztelés során már kipróbálhatta az Andretti autóját. A Dragon Racing is pilótát cserélt, méghozzá a 2013-as Le Mans-i 24 órás győztese, Loïc Duval váltja Oriol Serviát. Charles Pic visszatért a sorozathoz, miután már Andretti Autosport színeiben Kínában versenyzett, de most a China Racinghez ugrik be helyettesíteni Ho-Pin Tung-ot. A másik egykori Formula–1-es pilóta Vitantonio Liuzzi is szerződést kapott a futamra, de ő a Trulli GP-nél fog versenyezni Jarno Trulli csapattársaként.